b'\n_START_ARTICLE_\nBeretta 92\n_START_SECTION_\nBeretta M 92 FS\n_START_PARAGRAPH_\nBeretta M 92 FS je tipi\xc4\x8dna voja\xc5\xa1ka pi\xc5\xa1tola z dvorednim okvirom za 15 nabojev, z dvojnim delovanjem spro\xc5\xbeilca in avtomatiko na podlagi kratkega trzanja cevi. Ogrodje je iz posebne zlitine aluminija, vitalni deli so jekleni, nekaj delov pa je plasti\xc4\x8dnih. Pi\xc5\xa1tolo odlikuje dovr\xc5\xa1en varovalni mehanizem z avtomatsko varovalko udarne igle in vzvodom za varno spro\xc5\xa1\xc4\x8danje napetega kladivca (\xc2\xbbdecocker\xc2\xab). Vzvod varovalke je na obeh straneh zaklepa. Kadar se naboj ne v\xc5\xbege s prvim udarcem kladivca, dvojno delovanje spro\xc5\xbeilca omogo\xc4\x8da takoj\xc5\xa1njo ponovitev udarca, ki praviloma aktivira naboj. V primerjavi s starej\xc5\xa1imi pi\xc5\xa1tolami, ki so bile v uporabi tudi pri nas, je beretta bolj ergonomi\xc4\x8dna, \xc4\x8deprav ima zaradi dvorednega okvira debelej\xc5\xa1i ro\xc4\x8daj.'